**Народно читалище „Труд-1950” с. Врани кон, общ. Омуртаг**

**Г О Д И Ш Е Н П Л А Н**

За дейността на Народно читалище „ Труд-1950” с. Врани кон, общ.Омуртаг, обл. Търговище за 2023година

Основната цел в работата на библиотеката и през 2023 година ще бъде насочена към все по пълното, качествено и бързозадоволяване на информационните, развлекателни и образователни нужди на населението.

**Основни задачи:**

1.Библиотеката да бъде посредник и през2023 година между информацията и потребителите и да работим за утвърждаването на библиотеката, като обществен информационен културен център, осигуряващ равен достъп на всички включително и на лицата в неравностойно положение.

2.Насърчаване на четенето със специално внимание към децата.

3. Обновяване на материално-техническата база.

4. Продължаване на добрите традиции в културната дейност и включване на нови форми.

5.Активно участие в проекти и програми.

**Организационни управленчески задачи:**

1.Да се издигне на по-високо равнище инициативата и умението на настоятелството, творчески да се организира цялостната културна дейност на читалището.

2. На заседанията Настоятелството да обсъжда подготовката и провеждането на планираните мероприятия.

3.Заседание на Читалищното Настоятелство

а/Отчетно събрание на НЧ „Труд-1950”

б/Отчет за дейността на Читалището за 2022 година

в/Утвърждаване на две цели бройки на Читалището

г/ Предлагане на членски внос

**Културно-масова дейност**

1.Ежемесечно да се изготвят тематични вечери, кътове във връзка с бележити дати и годишнини.

2.Да се направи колективно посещение на библиотеката с децата от детската градина и с децата от началния курс с цел запознаването им със същността на библиотеката, като център на хубавата и търсена книга.

**Месец януари**

Колективно посещение на библиотеката с децата от детската градина. Колективно четене на приказката „Спящата красавица” с децата от първи клас. Празнуване на рожденни дни на родените през месеца.

21.01.2023г.-Празникът е посветен на родилната помощ, акушерите, родилките и здравето на децата. Седянка с жените от селото.

**Месец февруари**

14.02.2023г.-Събиране с младите по случай деня на влюбените.

19.02.2023г.-Изложба в читалището по случай обесването на Васил Левски .

21.02.2023г.-Международен ден на майчиния език.

Седянка с жените и девойките от селото.

**Месец март**

01.03.2023- Посрещане на баба Марта в целодневна детска градина –почерпка и закачане на мартеници.

03.03.2023 -Честване на Националния празник на България с учениците от ОУ „Н.Вапцаров” с музикална програма, рецитал и викторина ,които ще бъдат наградени от читалището.

08.03.2023-Празнуване на осми март с жените и девойките от селото.

08.03.2023- Празнуване на осми март с децата от детската градина съвместно с майките.

21.03.2023-Световен ден на поезията. Кът и изложба на книги.

22.03.2023- Посрещане на първа пролет с голяма група жени, излизаме извън селото и береме цветя.

Празнуване на рожденни дни на родените през месеца.

**Месец април**

01.04.2023- Откриване на седмицата на детската книга и изложба от детски рисунки и конкурс за най хубава рисунка.

02.04.2023- 218 години от рождението на великия разказвач Ханс Кристиян Андерсен – Изложба на негови книги.

07.04.2023-Ден на здравния работник. Беседа.

Изнасяне на лекции против тютюнопушене с учениците от горния курс.

16.04.2023- Великден . Боядисване на яйца.

22.04.2023-103 години от рождението на Валери Петров- български поет сценарист, драматург и преводач- изложба на негови книги.

Празнуване на рожденни дни на родените през месеца.

**Месец май**

01.05.2023- Международен ден на труда- изготвяне на табло по случай празника.

07.05.2023- 93 години от рождението на Пеньо Пенев- български поет. Изложба на негови книги.

10.05.2023- 183 години от рождението на Хаджи Димитър –революционер, национален герой – изложба на негови книги.

11.05.2023- Ден на библиотекаря, събиране с жените от селото в библиотеката с почерпка.

24.05.2023- Тържествено отбелязване на деня на българската просвета и култура и на славянската писменост- изготвяне на табло за отличниците. Празнуване на рождените дни за родените през месеца.

**Месец юни**

01.06.2023-Международен ден за защита на децата- песни танци и рецитал с децата от целодневна детска градина село Врани кон, подаръци от читалището.

02.06.2023 - Ден на Ботев и на загиналите за свободата на България. Табло и кът с творбите на поета.

27.06. 2023- 173 години от рождението на Иван Вазов- български поет, писател и драматург. Изложба на негови книги.

Празнуване на рожденни дни на родените през месец юни.

**Месец юли**

„Рисунка на асфалт” с малките деца от селото, подаръци от читалището. Празнуване на рождените дни на родените през месеца. Събиране с жените- разговор по тема „ Уютни и красиви кътчета в нашия дом”

**Месец август**

Еднодневна екскурзия. Отпуск.

**Месец септември**

06.09.2023- 138 години от съединението на Източна Румелия и Княжество България(1885). Изготвяне на табло.

15.09.2023- Откриване на първия учебен ден. Литературно музикална програма и рецитал,посрещане на първокласниците с подаръци. Посещение на библиотеката от първокласниците.

22.09.2023-115 години от провъзгласяването на Независимостта на България.Кът в библиотеката. Празнуване на рожденни дни на родените през месец септември.

**Месец октомври**

02.10.2023-107 години от смъртта на Димчо Дебелянов. Кът и изложба на негови книги.Разказване на приказки с децата от втори клас в читалнята.

**Месец ноември**

01.11.2023-Ден на народните будители- Кът и изложба.

09.11.2023-143 години от рождението на Йордан Йовков- Български писател и драматург, класик на българската литература, изложба на негови книги. Седянка с жените.

**Месец декември**

07.12.2023-114 години от рождението на поета Никола Вапцаров. Изложба на негови книги и табло.

08.12.2023г-Празнуване на студентския празник в читалището със студентите от село Врани кон с награди от читалището.

Посрещане на Коледа и Нова година.

-с учениците

- с жените

-с младите семейства -с вечеря,томбола, игри и награди.

**Любителско- художествена самодейност**

1.Кръжок по „Приложно изкуство”- изложба във връзка с традициите през годината.

2.Художествената самодейност е фактор за духовно общуване с неизчерпаемия народен фолклор.

**Индивидуална работа с читателя**

1.Ежемесечно да се работи с децата за опазване на книжния фонд.

2. Закупуване на нови книги за обогатяване на библиотечния фонд.

3. Да се проучат системно през годината читателските интереси и се предложи подходяща литература на отделни възрастови групи- читатели.

**Материално- техническа база**

1.Вътрешен ремонт на читалището.

Необходимост от текущи ремонти- смяна на дограма.

Изготвил:………………….

/ Кадрие Исмедова/

Читалищен секретар на НЧ с. Врани кон